Phalaborwa Safari-park - Forum Topic
Total Views: 83 149 764
Forums / 4. Resorts / Phalaborwa Safari-park
views: 17 430 014
25 Feb 2020 @ 10:57:58 am
Wie was al hier en hoe was julle ondervinding?
Die oord is n Forevever Resort in teen die KNP.
Dis n oord om te oorweeg as die KNP alewig nie verblyf het nie.
25 Feb 2020 @ 11:00:18 am
Ek dink Willem kan vir ons meer info oor daai oord gee. Dis op sy voorstoep.
25 Feb 2020 @ 11:14:32 am
My broer gaan elke jaar soontoe, maar net as n oornag kamp voor hy ingaan Letaba toe....dan is hy lekker vroeg in. Blykbaar niks wow's nie. As dit maar net n oorslaap plek is om deur die dag as dagbesoeker die KNP te geniet, is dit seker okay. Ek persoonlik sal dit nie doen nie....as ek nie plek binne kry nie, gaan ek nie. As ek soms daai rye dagbesoekers voor die hekke sien....nee dankie, ek wil nie elke oggend eers in n ry staan nie. Maar dis hoe ek is.....ander sal weer gemaklik wees daarmee.
25 Feb 2020 @ 11:14:57 am
Ons het al 'n paar keer daar oornag om vroeg in KNP in te gaan. Verlede jaar so gemaak om vroeg te kon ry na Punda Maria.
So drie jaar terug daar vir 'n week gestaan juis toe KNP nie plek gehad het nie. Sodra jy daar aanland skakel Letaba kamp en jy kry dalk plek. Die mense oorkant ons het dit gedoen en was suksesvol.
Spar winkel net met die pad op en 'n swembad om in af te koel. Ablusies was piekfyn.
25 Feb 2020 @ 14:36:17 pm
Het ook al daar oornag vir vroeg in na Letaba toe.
Het toe nog die explorer gesleep en hul ablusie gebruik wat heel netjies en skoon was.
Ander keer by vriende oorgestaan.
Sal weer daar staan.
25 Feb 2020 @ 14:54:47 pm
Het al daar gestaan met die idee om vir die dag wildtuin to te gaan. Moes links draai weg van die hek af om in die ry te staan as n dagbesoeker in die wildtuin.
Ek het geen probleem met die kampplek gehad nie en die badkamers was goed.
25 Feb 2020 @ 15:23:16 pm
Oornag daar gereeld. Het die een naweek daar gestaan naby die draad tussen hulle en die Weermagbasis. Die Saterdag middag en aand was raaserig van die basis se kant. Ek verstaan die kantien is naby. Hou dit in gedagte wanneer jy staan plek kies.
25 Feb 2020 @ 18:21:19 pm
Die kantien is darm vêr van die draad, maar van die slaap kwartiere is teen die draad.
Dit hang maar af hoe die wind waai vir die klank. Darm Hou dit nie heelnag aan 2200 stilted en nie soos by Hartbeeshoek wat heelnag raas.
25 Feb 2020 @ 19:47:40 pm
Dis jammer dat die shebeens so baie oorde pla. Ons laaste besoek aan Bosveld Oase het ook tepaard gegaan met n gedoef doef die hele nag deur
25 Feb 2020 @ 20:49:17 pm
Ek het oorkant die straat in die Bushveld Terrace Hotel gebly en as dagbesoeker elke dag ingery. Dit was baie nice en n lekker bederfie. Phalaborwa is beslis nie n slegte plek om the kuier nie
25 Feb 2020 @ 22:38:14 pm
Ons staan dikwels by Phalaborwa Safari Park voor ons die Wildtuin binnegaan. Ons staan juis weer daar in Meimaand oppad Tsendze toe. Ons vind dit baie gerieflik en netjies vir oorslaap, maar ek is ook 'n ou wat binne-in die Wildtuin kamp en as ek nie plek kry nie, bly ek eerder by die huis.
26 Feb 2020 @ 09:41:01 am
We also use it as an overnighter in & out of the 'plaas'.
Makes it easier to get an early start in and on the way home.
26 Feb 2020 @ 15:58:10 pm
Hulle vat maand staanders wat 6 maande staan kontrakteers en die kerke betaal ook vir mense sonder plek. maar vir oornag is dit baie lekker vernaam as die manne my nooi vir ons gaan nou braai.
26 Feb 2020 @ 18:23:45 pm
Kontrakteurs? Nee wat....dan sal ek niks meer as om oord te gebruik om oor te staan met die doel om vroeg in die wildtuin te wees nie.
27 Feb 2020 @ 07:35:00 am
Mmmmm, ok, sal die oord dan net gebruik vir n hop over in Kruger in.
Ek is nogal geneig om met Len saam te stem, as jy nie plek kry in die wildtuin nie, bly dan eerder tuis.
27 Feb 2020 @ 23:40:02 pm
Ek kuier gereeld buite die Kruger en ry in as dag besoeker.
Goedkoper, beter akkomodasie, beter, restaurante buite, beter kos om te eet, baie meer gerieflik en met elke besoek is ek 90 persent suksesvol om die big 5 uit te krap.
28 Feb 2020 @ 08:50:01 am
Indien ek nie plek in die wildtuin kry nie gaan ek liewer vir daardie vakansie in n ander rigting. So verskil almal se idees en vereistes van n vakansie. Safari park sal ek ook net gebruik vir oornag stop om vroeg in die pad te val. Vir restautante en winkels is daar genoeg tyd by die huis. Sal n middag ete dalk hier en daar in die wilduin by n kamp eet maar hou van n brunch maak by n piekniek plek en vannand moet my bos TV lekker groot brand. Die lekker ding van binne in die park bly jy kan lekker vroeg uitgaan en jy kan ook net vir n vinnige 30min uit en in.
28 Feb 2020 @ 21:49:41 pm
Ek waardeer dit dat daar tog talle Wildtuinliefhebbers is wat verkies om buite die Wildtuin tuis te gaan want dit skep meer verblyf-geleenthede vir ons outjies wat net binne MOET kampeer.
Ek respekteer ouens wat dit ten doel stel om die Groot Vyf tydens 'n besoek te moet sien. My Wildtuin-vakansie het 'n ander doel :-
Ek wil binne-in die wildlewe oornag, dit wil sê die aande daar deurbring, die nag daar aan die slaap raak en môreoggend daar opstaan
En as ek met naggeluide geseën word, is dit vir my 'n toppunt
Ek wil sonsopkomste en sonsondergange in die Wildtuin beleef
Ek verkies om nie heeldag rond te ry nie - eerder verskeie korter ritte met elke keer 'n terugkeer na my basiskamp
Die natuuromgewing, verskillende habitat, koppies, randjies, riviere, spruite, bome en paadjies bly vir my elke jaar 'n nuwe ervaring wat kalmte oor my bring
Die wilde diere is vir my 'n bonus, veral as ek dit onverwags raakloop, maar nie 'n vereiste om 'n besoek suksesvol of onsuksesvol te klassifiseer nie
Buite restourante en winkels val heeltemal buite my idee van 'n Wildtuin-vakansie
Onthou, ek kritiseer nie ander vorme van voorkeure nie, ek wou net graag boekstaaf wat ek van 'n Wildtuin-vakansie waardeer.
29 Feb 2020 @ 09:13:39 am
Net die rustigheid van die wildtuin is hemels en as jy dan baie wild sien is dit 'n bonus.
29 Feb 2020 @ 11:52:11 am
Presies Lennie! Ons ry soms net tot ons iets interessants sien, soos 'n trop olifante, seekoeie of bobbejane, en parkeer dan onder 'n koelteboom en wees rustig. Ons neem ons piekniekbenodigdhede saam en kuier sommer so in die voertuig. Soms raak ons so rustig dat ek selfs insluimer- dis heerlik. Partymaal ry ons nie eers 20 kilos op 'n rit wat dalk die hele oggend duur nie. Die wildtuin is 'n ondervinding, nie net 'n besigtigings- of opvoedkundige toer nie (behalkwe natuurlik as eerstekeer-besoekers saam is, dan wil hulle soveel as moontlik sien.) Dit lyk nie vir my aantreklik om buite die wildtuin te bly en net daagliks in te gaan nie, dan besigtig jy maar jy mis die hele admosfees.
En dis ook nie net die groot diere wat interessant is nie. Identifiseer elke voël of boom wat jy sien ook.
29 Feb 2020 @ 16:28:01 pm
Gesien daar nie veel meer oor Phalaborwa Safari Park geskryf kan word nie, sal ek ook inval by die huidige gesprek.
Ek stem saam dat 'n Kruger vakansie binne die park die lekkerste is, maar ek stem nie saam dat daar eerder weggebly moet word indien daar nie plek is nie.
Ons staan gereeld by Numbi Hotel in Hazyview (tot so lank as 3 maande) en geniet Kruger steeds. Die kort rit tot by Phabeni Hek voor sonop maak dat ons vinnig ingaan. Kort na die hek is daar 3 keuses van paaie en nog 'n klompie voor jy Skukuza bereik. Die paaie was nog altyd goed vir ons tov wildbesigtiging.
Die dae wat ons nie lus is vir Kruger nie bly ons in die kamp of gaan ry na Sabie of Graskop op die Panorama Roetes om die natuurskoon te bewonder.
03 Mar 2020 @ 07:27:27 am
HM, dit kan ook werk.
Al probleem wat ek nou opgelees het oor Phalaborwa hek is dat hy menigte dagbesoekers lok.
So, dalk is jou keuse die regte een want daai deel van Kruger by Phabeni is prime wildkyk gebied.